
Rumfarten fylder 60 år i 2017 

Af Ole Hermingsen 

De seneste 60 år har budt på utrolige landvindinger indenfor rumfarten fra spæd begyndelse med sovjetiske sputnikker 
til en dansk astronaut i rummet for godt 1 år siden. 

Selv foreningen Dansk Selskab for Rumfartsforskning har mange år på bagen. 

Når jeg sammen med familien i efteråret 1957 stod på Rødby Mark på det sydlige Lolland mørke aftener og på himlen forsøgte at spotte 
sovjetiske Sputnikker, så havde end ikke min sprælske fantasi tanke for, at man 60 år senere kunne møde en dansk astronaut - og så vel at 
mærke høre ham i Holeby på Lolland kun få km borte, og her høre ham berette om sin rejse til Den Internationale Rumstation, ISS. 


Millioner til rumaktiviteter 

De danske medier annoncerede i starten af december 2016, at regeringens nye uddannelses- og 
forskningsminister, Søren Pind ville investere 350 millioner kr. over 3 år på at blive klogere på 
rummet via virksomheder, forskere og myndigheder, der kan anvende aktiviteter i rummet til at finde 
nyttige løsninger på nogle af tidens store udfordringer på Jorden, som det bl.a. hedder i en 
pressemeddelelse fra Uddannelses- og Forskningsministeriet. 

Danmark har dog i mange år på forskellig vis haft gang i rumaktiviteter, og adskillige kendte danske 
firmaer og forskningscentre har været del af dette væsentlige arbejde. 


Danmark kaster 350 
millioner i rummet 

Danske millioner skat bruges på at blive klogere på 
rummet Mere præcist 350 millioner vil over de næ¬ 
ste tre ir blive investeret i rumaktiviteter. 

Det fortæller Uddannelses- og Forskningsmini¬ 
steriet i en meddelelse 

- Virksomheder, forskere og myndigheder kan 
bruge aktiviteter i rummet til at finde nyttige lås¬ 
ninger pi nogle af tidens store udfordringer på jor¬ 
den. 

- For eksempel kan satellitter bruges til at obser¬ 
vere klimaet, så vi kan reagere bedre pi klimafor 
andringeme. skriver den nyslåede uddannelses- og 
forskningsminister Søren Pind (V) 


Dansk Selskab for Rumfartsforskning 

Få år efter kontakten til „sputnikkerne" blev jeg af en af datidens rum-koryfæer, geofysikeren, 
magister Asger Lundbak, på grund af min vedholdende interesse for observation af satellitpassager, 
anbefalet at blive medlem af Dansk Astronautisk Forening. En måske nok upåagtet forening, der ikke 
desto mindre ofte havde spændende foredrag på programmet - desværre oftest 175 km fra min 
bopæl. Foreningen eksisterer stadig - og i bedste velgående. 

Det hele startede i slutningen af 1948, hvor den da unge løjtnant Erling Buch Andersen havde en annonce i fagpressen, der den 20. 
september 1949 førte til en stiftende generalforsamling, hvor 12 personer stiftede Dansk Selskab for Rumfartsforskning, DSR. Selskabet 
havde flere alternative navne: Dansk Astronautisk Forening og Dansk Interplanetarisk selskab. Erling Buch Andersen blev selskabets første 
formand. 

En af inspirationerne til selskabet var British Interplanetary Society, BIS, der blev grundlagt i 1933 og stadig eksisterer. I Tyskland 
var Verein fur Raumschiffs-fahrt, VfR, blevet grundlagt allerede 5. juni 1928. VfR havde prominente medlemmer såsom Hermann Oberth og 
Wernher von Braun, men VfR blev dog opløst efter få år. Formanden meldte sig i løbet af det første år ind i BIS og blev optaget som medlem 
af Gesellschaft fur Weitraumforschung, GfW, Stuttgart. Til gengæld optog DSR 3 af GfW's bestyrelsesmedlemmer som medlemmer, herunder 
professor Hermann Oberth, der desuden var ærespræsident i GfW. 

DSR's daværende næstformand, civilingeniør Leo Hansen, deltog i den første Internationale Astronautiske 
Kongres, der blev afholdt i Paris i 1950. 

1 : - Dansk Selskab for Rumfartsforskning, havde som formål at udbrede kendskabet til og viden om rumfarten i 

det danske samfund. Selskabet eksisterer som nævnt stadig i bedste velgående og udgav f.eks. i 2016 Nr. 
73 af tidsskriftet Dansk Rumfart med fremragende og velillustrerede artikler om bl.a. de blå lyn og røde feer, som det lykkedes den danske 
astronaut Andreas Mogensen at få imponerende optagelser af fra ISS i 2015. 

Se optagelserne TV-Avisens nylige indslag om deres betydning for forskerne: https://www.dr.dk/tv/se/tv-avisen/tv-avisen-19/tv-avisen- 
2017-02-02-21-29#!/. 



URANIA og rumfart 

Ved gennemgang af ældre arkiver finder man allerede i 1945 en artikel af Erling Buch Andersen om 
rumfart skrevet kun 2 mdr. efter afslutningen af 2. verdenskrig, hvor man havde 
raketforsøgsstationen Penemunde og V2-raketter i frisk erindring. 

https://da.wikipedia.org/wiki/Peenem%C3%BCnde. 

Baggrunden for artiklen var et foredrag holdt i Uraniaklubben og er da også optrykt i oktober-udgaven 
af det populærastronomiske tidsskrift URANIA, hvor Erling Buch Andersen var i redaktionen. 
Tidsskriftet blev redigeret af magister C. Luplau Janssen, Urania Observatoriet. I de følgende år skrev 
Erling Buch Andersen flere artikler om forskellige aspekter af rumfart i URANIA og andre tidsskrifter, 
blandt andet senere en artikelserie i det hedengangne videnskabstidsskrift Vor viden i 
1950'erne. 

Medlem af IAF 

DSR blev hurtigt medlem af den Internationale Astronautiske Federation, IAF, der var 
etableret af en række nationale astronautiske foreninger. Allerede fra IAF's start havde DSR 
deltaget i disse kongresser, og Berlingske Tidendes legendariske luftfartsmedarbejder Povl 
Westphall berettede den 16. september 1952 om den netop afholdte 3. Internationale 
Astronautiske Kongres, og spurgte ingeniør Erling Buch Andersen, om de emner og resultater 
han vendte hjem med fra mødet i IAF-kongressen i Stuttgart: 

- Det er ikke kun for at flyve til Månen, at jeg beskæftiger mig med rumforskning, jeg er opsat 
på at lære om Universet. 

- Hvis penge intet betød, og hvis man kunne samle verdens bedste videnskabsmænd og 
teknikere til opgavens løsning, kunne vi flyve til Månen om 10 - 15 år! 

Kun 17 år efter gik Erling Buch Andersens profeti altså i opfyldelse med amerikanernes Apollo- 
program og vellykkede landinger på Månen. 

DSR's første formand Erling Buch Andersen 
(tv), Mogens Bech samt medlem fra starten 
og mangeårigt bestyrelsesmedlem Gunnar 
Hellstrøm i samtale ved DSR's 40 års 
jubilæum 20. september 1989 på H. C. 
Ørsted instituttet. 


Foto: Ole Henningsen 

















IAF-formanden Arthur C. Clarke, sekretæren Coxter og formanden for DSR Erling Buch Andersen (th.) ved IAF- 
kongressen i 1952. Kort efter gik Dansk Selskab for Rumfartsforskning i gang med at planlægge en IAF-kongres i 
København i 1955, der blev afholdt med stor succes. 

Det internationale geofysiske år blev afholdt 1. juli 1957 til 31. december 1958 og USAs daværende præsident Dwight D. Eisenhower havde 
annonceret, at USA ville opsende den første kunstige drabant kaldet en satellit som led i det geofysiske års forskningsaktiviteter, det 
såkaldte Vanguard-projekt. På IAF-kongressen 1955 i København annoncerede den sovjetiske repræsentant, at sådan en satellit ville 
Sovjetunionen da sandelig også opsende. 

Den sovjetiske udtalelse var der ikke mange der bemærkede, fordi denne type helt overdrevne 
annonceringer var ganske almindelige under den kolde krig. Det er også uklart om den sovjetiske 
repræsentant havde opbakning hjemmefra. 

Da så Sovjetunionen rent faktisk opsendte den første satellit Sputnik 1 den 4. oktober 1957, kom det som et 
kæmpechok i Vesteuropa og USA. 

DSR og de flyvende tallerkener 

Powl Westphall var i interviewet i Berlingske Tidende i 1952 også inde på et af de stærkt aktuelle spørgsmål, 
der i høj grad optog medierne og befolkningen: 

- Talte man om de flyvende tallerkener? Og svaret faldt prompte: 

- Nej et emne af den art ville man ikke diskutere. Der er vel i det hele taget ingen, der for tiden er i stand til 
at give svaret, og det er måske heller ikke tilstrækkeligt at slå sig til tåls med, at det drejer sig om optiske 
fænomener. 

- Hvad med teorien om, at det kan være effekter fra en anden planet? 

- Den tanke, at der skulle være udsendt en slags fartøjer fra en anden planet, forudsætter, at der har været 
væsener, som har kunnet skabe disse enormt hurtige maskiner, 
for teorier af den art. 



Kopi af Sputnik 
Cité de l'Espace i 

Foto: Ole Henningsen 


1 udstillet 
Toulouse. 


Det kræver en højt udviklet teknik, derfor må man stille sig afvisende over 


DISC 

I efteråret 1957 stiftede lærer C. Wm. Kiørboe en forening, der indsamlede rapporter om folks 
observationer af de såkaldte „flyvende tallerkener", der i den trykte presse blev omtalt i stor stil. 
Rapporterne sendte Kiørboe bl.a. til Forsvarets Forskningsråd til udtalelse. 

Lærer Kiørboe var overbevist om, at man sagtens kunne komme i kontakt med piloterne på de 
flyvende tallerkener, og at det netop var, hvad f.eks. amerikaneren George Adamski havde været. 
Kiørboe lagde derfor fra starten vægt på denne mulige „kontakt" og kaldte sin forening for Dansk 
Interplanetarisk Selskab for Contact, DISC. 

Den utroligt store presseomtale af dannelsen af DISC og foreningens aktiviteter medførte, at DSR 
med binavnet Dansk Interplanetarisk Selskab så sig nødsaget til at anvende sit andet binavn, 
nemligDansk Astronautisk Forening. 

Så måtte enhver form for misforståelse og forveksling med „tallerkenforeningen" bestemt kunne 
undgås. 

Foreningen skiftede mange år senere igen navn til det oprindelige Dansk Selskab for 
Rumfartsforskning. 


DANSK ASTRONAUTISK FORENING 

Ole Henningsens medlemskort fra 
1960/61 da Dansk Selskab for 
Rumfartsforening havde ændret 
navn til Dansk Astronautisk 
Forening. 






Intet med ufoer at gøre 


Professor Hermann Oberth i forgrunden sammen med 
Wernher von Braun (nr. 2 fra højre) 

Foto: NASA - http://www.space.com/20063-hermann-oberth.html 



Professor Hermann Oberth 
fotograferet i 1966 ved 
Skandinavisk UFO 

Informations kongres i 
Fredericia, hvor han holdt 
foredrag om sit syn på ufo¬ 
fænomener. 

Foto: Ole Henningsen 


Hermann Oberths indlæg ved 
DUIST-ufokongressen i Mainz 
fik også omtale i danske 
medier. Berlingske Tidende 6. 
november 1967. 


UFO’erne 

kan lære 
os meget 

Siger den lyske 
raketforsker, professor 
Hermann Oberth 

MAINZ. SØNDAG DPA 

Dc flyvende genstande man 
iagttager forskellige steder i ver* 
den, er sandsynligvis rumskibe 
fra fremmede verdener, mener 
den vesttyske raketforsker, pro¬ 
fessor Hermann Oberth. 

Professoren, der er den tysk- 
amerikanske raket videnskabs¬ 
mand "Wernher von Brauns tidli¬ 
gere lærer, talte lørdag i Mainz 
til de delegerede ved kongressen 
for uidentificerede flyvende ob¬ 
jekter (UFOer>, 

Klog opførsel 

— Åbenbart er de væsener, der 
styrer UFOerne langt forud for 
os i kulturel henseende, og hvis 
vi opfører os klogt, kan vi lære 
meget af dem. sagde den 73- 
Arige videnskabsmand I sit fore¬ 
drag. 

Oberth mente, at der ikke k«*^ 


Et af DSR's mere fremtrædende medlemmer medvirkede midt i 1960'erne med 
ufo-relaterede indslag i bl.a. Danmarks Radio, men selskabet ønskede dog 
under ingen omstændigheder at blive forvekslet med en „tallerkenforening", 
hvilket også er blevet understreget af flere af DSR's formænd i årenes løb. 
Overlæge, dr.med. Erik O. Errebo-Knudsen, der var flyvemediciner og en af 
datidens rumeksperter, holdt eksempelvis i 1959 et foredrag i selskabet, hvor 
han „rammede en pæl gennem troen på de flyvende tallerkener fra rummet". 
Med baggrund i omtale af de daværende mere jordnære projekter, ville det dog 
ikke undre Errebo-Knudsen, som han sagde, om der en dag ville dukke en 
menneskabt flyvende tallerken op. 

Dette er dog som bekendt endnu ikke sket. 

Hermann Oberth som æresmedlem 

Et af DSR's internationale medlemmer, professor Hermann Oberth, var til 
gengæld aktiv på ufo-fronten. Oberth anses for en af rumfartens fædre og blev 
da også udnævnt til æresmedlem af DSR. 

Han byggede sin første raketmodel, da han var 14. Oprindelig studerede han 
medicin og fortsatte med at arbejde med raketter i fritiden. Efter 1. verdenskrig 
studerede han fysik i Munchen og Gottingen. I 1922 blev hans doktordisputats 
om rumfart, Die Rakete zu den Planetenråume, ikke accepteret, fordi den var 
"utopisk". Senere fik han sin doktorgrad - for samme disputats - fra et 
universitet i Transsylvanien, nu en del af Rumænien. I 1941 begyndte han at 
arbejde ved forsøgscentret i Peenemunde, hvor han deltog med udviklingen af 
V2-raketten. Wernher von Braun var en af hans tidligere studenter, der efter 2. 
verdenskrig hentede ham til USA, hvor han i 1955 til 1958 var med til at 
arbejde på udviklingen af Jupiter-raketten, der kom til at opsende USAs første 
satellit. 

Efter opholdet i USA bosatte han sig endeligt i Feucht, en lille by nær Nurnberg, 
hvor han vedblev med at arbejde på og skrive om raketter, rumfart, ufoer og 
andre emner. 

Hermann Oberth var dog også en særdeles kendt skikkelse indenfor ufo¬ 
kredse, hvor han bl.a. i Tyskland og i Danmark i 1960'erne holdt foredrag om 

sin overbevisning om realiteten i ufo-fænomener. Allerede tilbage i 
1950'erne trak han store overskrifter med sin overbevisning om besøg 
fra rummet. 

Men hvad sagde Wernher von Braun egentlig om hans ufo-interesse? 
Til det norske Billedbladet NÅ, 26. juli 1969 sagde han til dette „tåbelige 
spørgsmål": 

Jeg synes ikke, spørgsmålet er tåbeligt. Jeg har stor respekt for min 
gamle professor, men er ikke enig med ham i alt. Enhver har ret til sin 
egen mening. Min er: Jeg har aldrig set nogen flyvende tallerken, jeg 
har heller aldrig set noget uigendriveligt bevis for, at de findes. Men 
samtidig kan jeg ikke sige, at de ikke findes. Hvis der i morgen skulle 
lande en her i Huntsville, så vil jeg øjeblikkelig erkende deres eksistens 
og skifte opfattelse. På dette område må jeg blot acceptere, hvad der er 
helt åbenlyst. 

Oberths ufo-interesse var han ikke ene om indenfor rumfartskredse. 
Hans kollega fra Penemunde-dagene og fra arbejdet i USA, tyske dr. 
Walther Riedel, havde i en årrække indsamlet ufo-observationer fra hele 
verden og var 100 % overbevist om, at der var tale om besøgende 
udefra. 

En stort opsat artikel i det anerkendte amerikanske fotoreportage- 
magasin LIFE den 17. april 1952 havde overskriften "HAVE WE 
VISITORS FROM SPACE?", og her nævner Riedel bl.a. fire grunde til, at 
han anså ufo-observationerne for at være besøg udefra. 
For det første ville ethvert menneskeskabt materiale simpelthen smelte 
under de rapporterede hastigheder og højder. For det andet ville 
mennesker ikke kunne overleve g-påvirkningerne i disse fartøjer. For 
det tredje udfører fartøjerne manøvrer, som intet menneske ville kunne 
udføre. Og for det fjerde er der ingen synlig udstødning, hvilket 
udelukker menneskeskabte motorer såsom raket, jet eller 
propelmotorer, http://www.sufoi.dk/ufo-mails/um-2016/uml6-227.php. 
Det er mange år siden, fremtrædende videnskabsmænd havde disse 
opfattelser af folks ufo-oplevelser, ligesom også Skandinavisk UFO 
Information i kraft af mange undersøgelser og fremkomsten af nye 
informationer i dag anser den såkaldte ufo-sag for en moderne 
efterkrigstidsmyte. 

Dansk Selskabs for Rumfartsforsknings seneste æresmedlem er 


Andreas Mogensen, og han tror naturligvis heller ikke pa ufoer 

http://www.sufoi.dk/ufo-mails/um-2015/uml5-194.php og http://www.rumfart.dk/aeresmedlemmer/. 


Vekslende aktivitetsniveau 

Gennem årene har DSR haft et vekslende aktivitetsniveau med perioder med ganske få arrangementer og til andre tider et meget 
omfattende foredragsprogram med mange notabiliteter. I 1989 var der eksempelvis besøg af den sovjetiske kosmonaut Georgi Grechko, den 
hidtil mest erfarne astronaut, der havde besøgt Danmark. Det var Danmarks Meteorologiske Institut, der stod som officiel indbyder. 

I 1996 arrangerede selskabet et utroligt velbesøgt arrangement med den tyske ESA-astronaut Thomas Reiter, og i 1999 i anledning af 50- 
året for selskabets grundlæggelse, var der på Tycho Brahe Planetarium besøg af NASA-astronauten Yvonne Cagle. 
En flot udstilling om selskabet og rumaktiviteter blev vist på forskellige folkebiblioteker 1993-1996. 








DSR's medlemmer har ved forskellige lejligheder været inviteret til sammenkomster i Russisk Center for Videnskab 
og Kultur i København. Senest i april 2016, hvor Ib Lundgaard Rasmussen, DTU Space, (i midten) her orienterer om 
danske bidrag til rumforskningen i årenes løb, mens den russiske kosmonaut Yuriy Baturin ivrigt noterer (th.). 


Foto: Ole Henningsen 



DSR's bestyrelsesmedlemmer har holdt foredrag ikke blot for selskabets medlemmer men også for en lang række 
firmaer og ved offentlige arrangementer landet over. Daværende formand for DSR (2006 - 2016), cand.scient. Steen 
Eiler Jørgensen, holder her på Lyngby Kulturhus, 10. november 2007 i anledning af SUFOIs 50-års jubilæum, 
foredrag om den såkaldte månelandings-konspirationsteori, og hvorfor den absolut ikke skal tages alvorligt. 

Foto: Flemming O. Rasmussen 












Den russiske kommandør 
Sergej Volkov ved det 
officielle arrangement på 
Nationalmuseet. 


Astronaut giver ruminteresse 

Der er ingen tvivl om, at Dansk Selskab for Rumfartsforskning har fået en helt 
naturlig opblomstring i forbindelse med den store medieomtale af Andreas 
Mogensens rumfærd til ISS, Den Internationale Rumstation. 

Ved festligholdelsen 2. september 2016 af 1 års dagen for rumrejsen var der da 
også flere af DSR's medlemmer og samarbejdspartnere gennem årene til stede ved 
det store arrangement i Nationalmuseets forhal. 

Her var bl.a. taler af Folketingets formand Pia Kjærsgaard og Minister for videnskab 
og uddannelse, Ulla Tørnæs samt interview med Andreas Mogensen og hans kollega 
på rumfærden den russiske kosmonaut Sergej Volkov. 



Minister for videnskab og uddannelse, Ulla Tørnæs og Andreas Mogensen ved arrangementet på Nationalmuseet. 
Tv. i billedet UFO-Mails allestedsnærværende Ole Henningsen, der før arrangementet havde en kort samtale med 
ministeren om et andet tema. 


Foto: TV-Avisen, DR1, 2. september 2016 


Dansk Rumfart 

En af de aktiviteter, som i adskillige år har lagt beslag på væsentlige ressourcer i DSR's bestyrelse er 
udgivelsen af medlemstidsskriftet Dansk Rumfart, der indeholder artikler skrevet af folk, der beskæftiger sig 
professionelt med rumfart og rumforskning i Danmark. 

Seneste udgave nr. 73 kan downloades her http://www.rumfart.dk/wp-content/uploads/2016/08/Dansk- 
Rumfart-nr_73.pdf og indeholder flot illustrerede artikler om bl.a. Blå Lyn og Røde Feer, Exoplaneter, 

Cubesats fra GomSpace samt Danske Celler i Rummet. 

Tidligere udgaver af Dansk Rumfart kan læses her: http://www.rumfart.dk/dansk-rumfart/. 

Se Andreas Mogensens utrolige optagelser af de blå lyn og røde feer: 

http://www.dmi.dk/nyheder/arkiv/nyheder-2015/09/saadan-fandt-dmi-kaempelynet-til-astro-andreas/ og 
https://www.youtube.com/watch?v=dY5F_gEexAY&feature=youtu.be. 

DSR's vision i 2017 

Fremsyn er måske ordet, som bedst dækker stiftelsen af Dansk Selskab for Rumfartsforskning hele otte år 
før det daværende Sovjetunionen opsendte verdens første satellit Sputnik 1. Selskabet har således både 
„oplevet" og „overlevet" hele rumalderen. 

Medlemskab 

Ved at være medlem af Dansk Selskab for Rumfartsforskning er man med til at støtte selskabets arbejde, og dermed udbredelsen af 
kendskabet til rumfart i Danmark. 

Man får tilsendt selskabets blad, Dansk Rumfart, samt det norske blad Romfart, som udgives af Norsk Astronautisk 
Forening, httpV/romfart.no/NOR/Oversikt/S/NORhoved.asp. 

Selskabets vision i 2017 er at være et fællesskab for rum aktiviteter i Danmark og for deltagelse i internationalt samarbejde. Og missionen 
er at udbrede kendskabet til rumfart og rumforskning, at bidrage til produktion af danske tekster, video, kunst og spil om ru mm et/ rumfart, 


Dansk Rumfart 

Blå lyn og rodo feer 
lAFs forårsmode 
Exoplaneter 
NewSpaco 
TICRA 

Space Launch System 
Cubesats fra GomSpaco 
Oansko collor i rummet 






at inspirere til studerendes deltagelse i internationale rum aktiviteter samt styrke internationale relationer på rum 
området, http://www.rumfart.dk/strategisk-plan/. 

Hvis man har lyst til at blive medlem af Dansk Selskab for Rumfartsforskning, kan man læse flere detaljer her: http://www.rumfart.dk/bliv- 
medlem/. 

Læs mere om Selskabet for Rumfartsforskning: http://www.rumfart.dk/. 

DSRs aktiviteter kan også følges via Facebook: https://www.facebook.com/rumfart/?ref=bookmarks. 



Den 13. marts 2017 vil astronauten Andreas Mogensen som ambassadør for den 
Europæiske rumorganisation ESA fortælle om sin rejse, sin fantastiske tur og 
rummets muligheder set i lyset af fremtidens perspektiver. 

Arrangementet foregår på Visual Climate Center, Fabriksvej 2, 4960 Holeby på 
Lolland. Billetter købes på www.billetto.dk. 

Foredraget starter kl. 14.30 og varer ca. 45 min., hvorefter der kan stilles 
spørgsmål til kl. 16.30, dørene åbnes kl. 13.30, hvor „Globen" vil kunne opleves. 
På verdensplan er der 87 Science On a Sphere®'s, heraf findes de 5 i Europa og 
kun én af dem findes i Danmark - i Holeby på Lolland. Science On a Sphere® er 
et utroligt imponerende og fantastisk inspirerende undervisningsværktøj. 
https://visual-climate- 

center.clients.ubivox.com/newsletter/766543/38130223/14123379/ 

Mød astronauten Andreas Mo 


å Lolland 


Andreas Mogensen ved 
arrangement på Nationalmuseet 
2. september 2016. 

Store beqivenheder i rummet i 2017 

Rumfarten fylder 60 år i 2017 regnet fra opsendelsen af Sputnik 1 den 4. oktober 1957. 

De vidende og kendte rumfartsskribenter Helle og Henrik Stub, cand. scient'er i astronomi, 
fysik og matematik fra Københavns Universitet, har for videnskab.dk lavet en oversigt over 
vigtige begivenheder i 2017 indenfor astronomi og rumfart: 

I 2017 vil eksempelvis ISS, efter planen huse fem forskellige besætninger. I alt skal 16 
astronauter fra fire forskellige rumagenturer besøge ISS: 7 fra det russiske rumagentur 
Roskosmos, 6 fra NASA, 2 fra ESA og en fra det japanske rumagentur JAXA. 

Rumfarten er gradvist ved at ændre sig: Man er ved at gå væk fra store, dyre og 
komplicerede satellitter. Fremtiden ser ud til at tilhøre konstellationer af små satellitter, som 
masseproduceres. Hvis de opsendes i hundredvis eller tusindvis, vil tabet af et par stykker 
ikke betyde så meget. Til gengæld vil risikoen for sammenstød mellem satellitter stige 
dramatisk. 

To projekter går ud på at sikre adgang til internettet overalt på Jorden. Det ene er fra 
rumfirmaet SpaceX, der vil opsende ikke mindre end 4425 satellitter, hver med en vægt på 
386 kg, i baner 1100 til 1300 km over Jorden, og det andet fra firmaet OneWeb, der er lidt 
mere beskeden med bare 648 satellitter. 

Rumsonden Juno er i en ret aflang bane om Jupiter med en omløbstid på 53 dage i stedet for 
den planlagte bane tæt på Jupiter med en omløbstid på bare to uger. På trods af problemer med en 
raketmotor fungerer instrumenterne godt, så der kan forventes mange nye resultater og ikke mindst 
flotte billeder fra Jupiter. Juno vil flyve tæt forbi Jupiter på følgende dage: 27. marts, 19. maj, 11. juli, 
1. september, 24. oktober og 16. december. 

Siden 2004 har rumsonden Cassini kredset omkring Saturn og leveret et væld af resultater. Blandt opdagelserne kan nævnes en sekskantet 
storm omkring Saturns nordpol og fundet af søer af flydende metan på den store måne Titan. Med lidt held vil vi få nogle ganske fantastiske 
nærbilleder af ringene, inden rumsonden efter planerne ender sine dage ved at brænde op i Saturns atmosfære 15. september. 

Til efteråret vil Kina sende en stor rumsonde til Månen for at bringe to kg måneprøver tilbage til Jorden - de første måneprøver siden den 
sovjetiske rumsonde Luna 24 for 40 år siden sendte prøver tilbage i 1976. 



Rumfartseksperterne Helle og Henrik Stub 
under Tycho Brahe Planetarium's besøg af 
astronautbesætningen på rumfærge¬ 
missionen STS-116 i april 2007. 

Videnskab-el k 


Flere exoplaneter findes 

Jagten på exoplaneter vil få et stort skub fremad, når satellitten TESS opsendes i slutningen af året og skal observere ikke mindre end 
500.000 stjerner for at undersøge, om de er omkredset af en eller flere exoplanter. Specielt skal TESS undersøge de nærmeste 1.000 små 
røde dværgstjerne, og det kan blive spændende, fordi man har opdaget, at den nærmeste stjerne til Solen, den røde dværgstjerne Proxima 
Centauri, er omkredset af en planet, som nogle mener kan have mulighed for at rumme liv. 









Helle og Henrik Stub erkender i deres artikel på videnskab.dk, at det naturligvis er svært at sætte datoer på nye opdagelser indenfor 
astronomien, men de mener selv at følgende områder har mulighed for et gennembrud i 2017: 

En af de største astronomiske begivenheder i 2016 var de første målinger af tyngdebølger. Det er en helt ny måde at studere universet på 
og måske den bedste måde at studere sorte huller som det, der findes i Mælkevejens centrum, så man afventer nye målinger med stor 
spænding. 

Målinger af banerne for de små iskloder ude i Kuiperbæltet længere ude end Pluto tyder på, at der findes en ret stor planet med en masse på 
måske ti gange Jorden. Der ledes intenst efter den, så der er en god mulighed for, at en af de store nyheder i 2017 bliver, at vi kan føje en 
ny, stor planet til vort solsystem. 

Der er endnu ikke fundet et radiosignal, der med sikkerhed er produceret af en anden civilisation. Men måske bliver det SETI-forskerne, der 
kommer til at levere ikke bare astronomiens, men hele verdens største nyhedshistorie i 2017. 

Læs mere om Helle og Henrik Stubs oplistning af forventede spændende aktiviteter på rum- og astrofronten i 2017: 

http://videnskab.dk/teknologi-innovation/de-stoerste-begivenheder-i-rummet-i- 
2017?utm_souræ=vores+nyhedsbrev8i.utm_cannpaign = 2609bde809- 

EMAIL_CAMPAIGN_2017_01_04&utm_medium=email&utm_term = 0_d2f5c83eb4-2609bde809-207967049. 

Læs mere om Danmarks nationale rumstrategi og rumaktiviteter, blå lyn m.v.: http://www.dmi.dk/nyheder/arkiv/nyheder- 
2016/ju ni/dan mark-faar-ny-rumstrategi-med-central-rolle-til-dmi. 
http://videnskab.dk/naturvidenskab/forsker-rumstrategi-skaber-haab-for- 
danmark?utm_source=vores+nyhedsbrev8<.utnn_campaign = 0cd2f8ec2f- 

201606236_23_2016&utm_medium=email&utm_term=0_d2f5c83eb4-0cd2f8ec2f-207967049. 

http://www.dtu.dk/nyheder/2017/02/ny-viden-om-tordenstormes-betydning-for-klimaet?id=f7de9331-0b76-470a-8ble- 

8eba9ea5011d&utm_source=newsletter&utm_media=mail&utm_campaign=AFR%20Uge7. 

http://onlinelibrary.wiley.eom/doi/10.1002/2016GL071311/full. 

http://videnskab.dk/naturvidenska b/video-tordenskyer-skjuler-gigantiske-blaa-lyn-paa- 
toppen?utm_source=vores+nyhedsbrev&.utm_campaign = 2666d548a2- 

EMAIL_CAMPAIGN_2017_02_05&utm_medium=email&utm_term = 0_d2f5c83eb4-2666d548a2-207967049. 
http://www.dtu.dk/Nyheder/Nyhed?id=f7de9331-0b76-470a-8ble-8eba9ea5011d 

PS. PS. 

Og så er arabiske sheiker parat med planer om en by på planeten Mars i 2117! Læs mere herom: 

http://politiken.dk/viden/art5833969/Sheiker-er-klar-med-by-p%C3%A5-Mars...-i-2117?utm_campaign=dagens-overblik&utm_content=15- 
02-2017&utm_medium=newsletter&utm_source=pol itiken. 


